รัฐบาลไทย-ข่าวทำเนียบรัฐบาล-ยธ. ลงพื้นที่จังหวัดเชียงราย เพื่อช่วยเหลือประชาชนให้เข้าถึงความเป็นธรรม และเข้าถึงสิทธิขั้นพื้นฐานต่างๆ
วันพฤหัสบดีที่ 26 เมษายน 2561
ยธ. ลงพื้นที่จังหวัดเชียงราย เพื่อช่วยเหลือประชาชนให้เข้าถึงความเป็นธรรม และเข้าถึงสิทธิขั้นพื้นฐานต่างๆ
กระทรวงยุติธรรม ลงพื้นที่จังหวัดเชียงราย เพื่อช่วยเหลือประชาชนให้เข้าถึงความเป็นธรรม และเข้าถึงสิทธิขั้นพื้นฐานต่างๆ
ในวันพุธที่ ๒๕ เมษายน ๒๕๖๑ เวลา ๑๐.๓๐ น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๖/๒๕๖๑ พร้อมทั้งเยี่ยมชมกิจกรรมการอํานวยความเป็นธรรม คืนสิทธิ สร้างโอกาส (ตรวจ DNA พิสูจน์สถานะทางทะเบียนราษฎร) “เชียงราย DNA” โดยมีคณะผู้บริหารกระทรวงยุติธรรม เข้าร่วม ณ ที่ว่าการอําเภอเวียงแก่น จังหวัดเชียงราย พร้อมทั้งตรวจเยี่ยมศูนย์ยุติธรรมชุมชนตําบลปอ อําเภอเวียงแก่น จังหวัดเชียงราย พร้อมรับฟังปัญหาความเดือดร้อนของประชาชนในพื้นที่
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า จากนโยบายของรัฐบาลที่ตระหนักและให้ความสําคัญกับการให้ความช่วยเหลือราษฎรที่ไร้สถานะ โดยการตรวจสารพันธุกรรมให้กับกลุ่มชาติพันธุ์ จึงเป็นที่มาของการจัดโครงการอํานวยความเป็นธรรม คืนสิทธิ สร้างโอกาส (ตรวจ DNA พิสูจน์สถานะทางทะเบียนราษฎร) ในพื้นที่จังหวัดเชียงราย เนื่องจากเป็นจังหวัดหนึ่งที่มีปัญหากลุ่มคนไร้สัญชาติ มีความหลากหลายกลุ่มชาติพันธุ์ที่อาศัยอยู่ในพื้นที่ติดแนวตะเข็บชายแดน และขาดความรู้ ความเข้าใจในกระบวนการรับรองสถานะทางทะเบียนราษฎร จึงไม่มีโอกาสเข้าถึงสิทธิขั้นพื้นฐานต่างๆ เช่น สิทธิในกระบวนการยุติธรรม การศึกษา การรักษาพยาบาล ที่อยู่อาศัย ดังนั้น คณะกรรมการพัฒนาการบริหารงานยุติธรรมระดับจังหวัด หรือ กพยจ. จังหวัดเชียงราย ได้ร่วมกับสํานักงานยุติธรรมจังหวัดเชียงราย และสถาบันนิติวิทยาศาสตร์ กระทรวงยุติธรรม ดําเนินการจัดเก็บสารพันธุกรรม ในพื้นที่ ๑๒ อําเภอ ของจังหวัดเชียงราย โดยได้รับความร่วมมือจากอําเภอและองค์กรปกครองส่วนท้องถิ่นทุกแห่งในจังหวัดเชียงราย สํารวจและคัดกรอง เพื่อให้ความช่วยเหลือราษฎรที่ไร้สถานะโดยการตรวจสารพันธุกรรมให้กับกลุ่มชาติพันธุ์ซึ่งส่วนใหญ่เป็นชาวอาข่า จํานวนทั้งสิ้น ๕๐๒ ราย ใช้ระยะเวลาดําเนินการ ระหว่างวันที่ ๒๕-๒๗ เมษายน ๒๕๖๑ โดยที่ประชาชนไม่ต้องเสียค่าใช้จ่ายแต่อย่างใด ซึ่งผลการตรวจสารพันธุกรรม หรือการตรวจ ดีเอ็นเอ (DNA) จะสามารถใช้เป็นหลักฐานยืนยันตัวบุคคลที่มีความแม่นยํา และสามารถนํามาใช้เป็นข้อมูลประกอบการรับรองสถานะทางทะเบียนตามกฎหมายร่วมกับฐานข้อมูลของกรมการปกครอง กระทรวงมหาดไทยต่อไป
นอกจากนี้ กระทรวงยุติธรรมมีนโยบายส่งเสริมให้ประชาชนสามารถเข้าถึงกระบวนการยุติธรรมได้ง่ายขึ้น เพื่อสร้างความเป็นธรรม และความสงบสุขให้เกิดขึ้นแก่ประชาชนในทุกระดับทุกพื้นที่ ทั้งที่เป็นการให้บริการของหน่วยงานในสังกัดกระทรวงยุติธรรม และการช่วยเหลือประชาชนให้เข้าถึงความเป็นธรรม เช่น งานกองทุนยุติธรรม ที่ให้ความช่วยเหลือประชาชนในการเข้าถึงกระบวนการยุติธรรมในด้านต่าง ๆ อาทิ การช่วยเหลือประชาชนในการดําเนินคดี การขอปล่อยชั่วคราวผู้ต้องหาหรือจําเลย การช่วยเหลือผู้ถูกละเมิด หรือผู้ได้รับผลกระทบจากการถูกละเมิดสิทธิมนุษยชน การให้ความรู้ทางกฎหมายแก่ประชาชน การให้คําปรึกษาทางกฎหมาย การคุ้มครองสิทธิและเสรีภาพในด้านต่างๆ ค่าตอบแทนผู้เสียหายและค่าทดแทนแก่จําเลยในคดีอาญา ซึ่งเป็นค่าใช้จ่ายเกี่ยวกับค่ารักษาพยาบาล ค่าฟื้นฟูสมรรถภาพ ค่าขาดรายได้ ค่าใช้จ่ายที่จําเป็น รวมถึงค่าทดแทนการถูกจําคุก และคลินิกยุติธรรม ซึ่งให้คําปรึกษาทางด้านกฎหมายและกระบวนการยุติธรรม ซึ่งประจําอยู่ที่สํานักงานยุติธรรมจังหวัดทั่วประเทศ การสร้างความรับรู้ ความเข้าใจเกี่ยวกับกฎหมายและกระบวนการยุติธรรม การกําหนดนโยบายสร้างความรับรู้ด้านกฎหมายและกระบวนการยุติธรรม อันเป็นส่วนหนึ่งในนโยบายสําคัญของรัฐบาล โดยมีแนวทางการสร้างการรับรู้ด้านกฎหมายและกระบวนการยุติธรรมแก่ประชาชนอีกด้วย
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้มอบเงินค่าตอบแทนผู้เสียหายและจําเลยในคดีอาญาให้แก่นายราชัน ทะนันชัย จํานวน ๘๒,๕๐๐ บาท (แปดหมื่นสองพันห้าร้อยบาท) และมอบรางวัลให้แก่สถานีตํารวจภูธรเวียงแก่น และหน่วยเรือรักษาความสงบเรียบร้อยตามลําน้ําโขง เขตเชียงราย เพื่อเป็นการสร้างขวัญและกําลังใจให้เจ้าหน้าที่ที่ปฏิบัติงานสกัดกั้นและปราบปรามยาเสพติด จนมีผลการจับกุมยาเสพติดรายสําคัญและปริมาณมาก
ต่อมา เวลา ๑๓.๐๐ น.
รองนายกรัฐมนตรีและรัฐมนตรีว่าการกระทรวงยุติธรรม นําคณะผู้บริหารตรวจเยี่ยมศูนย์ยุติธรรมชุมชนตําบลปอ อําเภอเวียงแก่น จังหวัดเชียงราย พร้อมรับฟังปัญหาความเดือดร้อนของประชาชนในพื้นที่
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรม มีความตั้งใจนําบริการของรัฐ มาสู่พี่น้องประชาชนในพื้นที่ เพื่อมุ่งหวังให้ประชาชนเข้าถึงสิทธิพื้นฐานด้านต่างๆ อาทิ การตรวจ DNA เพื่อยืนยันตัวบุคคล และการให้คําปรึกษาด้านกฎหมาย เป็นต้น ทั้งนี้ กระทรวงยุติธรรม โดยหน่วยงานในสังกัดทั้งส่วนกลางและส่วนภูมิภาค รวมถึงหน่วยงานที่เกี่ยวข้อง จะร่วมขับเคลื่อนภารกิจการอํานวยความยุติธรรม และแก้ไขปัญหาในระดับพื้นที่ อาทิ ปัญหาการถูกเอารัดเอาเปรียบจากเจ้าหนี้ ปัญหาด้านการศึกษา การรักษาพยาบาล ราคาสินค้าเกษตรตกต่ํา และปัญหาข้อพิทพาทเรื่องที่ดินระหว่างประชาชนกับรัฐ เป็นต้น เพื่อแก้ไขปัญหาต่างๆ ที่เกิดขึ้นให้กับพี่น้องประชาชน จนสามารถลดความเหลื่อมล้ําในสังคมได้ต่อไป
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้มอบเงินช่วยเหลือให้แก่ญาติและครอบครัวของนายทวีศักดิ์ ยอดมณีบรรพต กํานันตําบลปอ อําเภอเวียงแก่นจังหวัดเชียงราย และรองประธานศูนย์ยุติธรรมตําบลปอ จากกรณีนายทวีศักดิ์ฯ พร้อมครอบครัว จํานวน 3 คน ถูกคนร้ายใช้อาวุธสงครามไม่ทราบชนิดซุ่มยิง เป็นเหตุให้ภรรยาและลูกสาวอายุประมาณ 4-5 ขวบ ถึงแก่กรรม ส่วนนายทวีศักดิ์ฯได้รับบาดเจ็บสาหัส ถูกนําตัวส่งโรงพยาบาลเชียงรายประชานุเคราะห์
ด้านศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม กล่าวว่า
สํานักงานยุติธรรมจังหวัดเชียงราย จะเป็นกลไกการสื่อสาร เพื่อช่วยเหลือศูนย์ยุติธรรมชุมชนให้สามารถทํางานและแก้ไขปัญหาต่างๆ ให้กับพี่น้องประชาชนในพื้นที่ต่อไป